Εκτίμηση in vitro της αντοχής στη θραύση υπό κάθετη φόρτιση και του τρόπου θραύσης ενδοδοντικά θεραπευμένων προγομφίων που έχουν αποκατασταθεί με μη μεταλλικούς- αισθητικούς άξονες και στεφάνες μονολιθικής ζιρκονίας ή με μεταλλικούς άξονες και μεταλλοκεραμικές στεφάνες
Creators: name: Μαστρογιάννη, Αννα Γεωργίου
Publisher: name: Aristotle University of Thessaloniki
Year: 2019
Subjects: προκατασκευασμένοι άξονες
μονολιθική ζιρκονία
αντοχή στη θραύση
prefabricated posts
monolithic zirconia
fracture resistance

description: Προβληματισμός: Η νέκρωση του πολφού και η ενδοδοντική θεραπεία επηρεάζουν σημαντικά την κλινική συμπεριφορά και την αντοχή στη θραύση ενός δοντιού. Η τοποθέτηση στεφάνης αποτελεί σημαντικό παράγοντα για την μακροχρόνια επιβίωση των ενδοδοντικά θεραπευμένων δοντιών (ΕΘΔ). Σε περιπτώσεις άσκησης υπερμετρων μασητικών φορτίσεων, οι μεταλλοκεραμικές στεφάνες με μασητική μεταλλική επιφάνεια αποτελούν το υλικό εκλογής αποκατάστασης των οπισθίων ΕΘΔ. Οι στεφάνες μονολιθικής ζιρκονίας προτείνονται ως εναλλακτικό σύγχρονο υλικό αποκατάστασης, αν και δεν υπάρχει επαρκής επιστημονική τεκμηρίωση για την ευρεία χρήση τους στις οπίσθιες περιοχές. Σκοπός: Σκοπός της παρούσας διπλωματικής εργασίας ήταν η εργαστηριακή διερεύνηση της αντοχής στη θραύση και του τρόπου θραύσης ενδοδοντικά θεραπευμένων προγομφίων που έχουν αποκατασταθεί με μη μεταλλικούς-πολυμερείς άξονες και στεφάνες μονολιθικής ζιρκονίας ή με προκατασκευασμένους μεταλλικούς άξονες και μεταλλοκεραμικές στεφάνες με μασητική μεταλλική επιφάνεια. Υλικά και Μέθοδος: Επιλέχθηκαν 30 πρόσφατα εξαχθέντες προγόμφιοι άνω γνάθου στους οποίους πραγματοποιήθηκε ενδοδοντική θεραπεία. Τα δόντια χωρίστηκαν τυχαία σε τρεις ομάδες των δέκα δοντιών η καθεμία. Τα δόντια της πρώτης ομάδας που χρησιμοποιήθηκαν ως ομάδα ελέγχου παρέμειναν με ακέραιη κλινική μύλη και αποκαταστάθηκαν με έμφραξη σύνθετης ρητίνης. Στα δόντια της δεύτερης ομάδας πραγματοποιήθηκε ανασύσταση με ενδορρριζικό άξονα υαλονημάτων, σύνθετη ρητίνη και στεφάνη μονολιθικής ζιρκονίας ενώ στην τρίτη ομάδα πραγματοποιήθηκε ανασύσταση με μεταλλικό προκατασκευασμένο άξονα, σύνθετη ρητίνη και μεταλλοκεραμική στεφάνη με μεταλλική μασητική επιφάνεια. Η συγκόλληση των αξόνων και των στεφανών πραγματοποιήθηκε με ρητινώδη κονία διπλού πολυμερισμού. Τα δοκίμια κατασκευάστηκαν με εμβύθιση των δοντιών σε μήτρα αυτοπολυμεριζόμενης ακρυλικής ρητίνης και ακολούθησε η τοποθέτηση των δοκιμίων σε συσκευή Universal Testing Machine με κάθετη συμπιεστική δύναμη παράλληλα στον επιμήκη άξονα των δοντιών μέχρι τη θραύση του δείγματος με ταχύτητα 1mm/min. Ο τρόπος θραύσης (επανορθώσιμες ή μη επανορθώσιμες βλάβες) μελετήθηκε με τη βοήθεια οπτικού μικροσκοπίου. Οι συγκρίσεις των μέσων όρων των τριών ομάδων πραγματοποιήθηκαν με τον έλεγχο της ελάχιστης διαφοράς (LSD) (P≤0.05). Αποτελέσματα: Στατιστικά σημαντικά μεγαλύτερη αντοχή στη θραύση παρατηρήθηκε στα δόντια με τις μεταλλοκεραμικές στεφάνες σε σύγκριση με την ομάδα ελέγχου και την ομάδα με τις στεφάνες μονολιθικής ζιρκονίας (Ομάδα ελέγχου: 224,36 Ν, Ομάδα με στεφάνες ζιρκονίας: 1422,85 Ν, Ομάδα με μεταλλοκεραμικές στεφάνες: 2427,17Ν). Ως προς τον τρόπο θραύσης, η ομάδα με τις στεφάνες ζιρκονίας παρουσίασε μεγαλύτερο ποσοστό επανορθώσιμων βλαβών (70%) συγκριτικά με την ομάδα με τις μεταλλοκεραμικές στεφάνες (60%). Ωστόσο, οι διαφορές μεταξύ των δύο ομάδων δεν ήταν στατιστικά σημαντικές. Συμπεράσματα: Η παρουσία στεφάνης επηρεάζει θετικά την αντοχή στη θραύση των ενδοδοντικά θεραπευμένων προγομφίων ανεξάρτητα από τον τύπο του άξονα και της στεφάνης. Η τοποθέτηση μεταλλοκεραμικής στεφάνης αυξάνει σημαντικά το ποσοστό αντοχής στη θραύση συγκριτικά με τοποθέτηση στεφάνης μονολιθικής ζιρκονίας. Ωστόσο, οι τελευταίες παρουσιάζουν ευνοικότερα αποτελέσματα ως προς τον τρόπο θραύσης. Τα ΕΘΔ με ακέραια μύλη εμφάνισαν στατιστικά σημαντικά μικρότερη αντοχή στη θραύση
description: Statement of problem. Posterior endodontically treated teeth are more prone to fracture. The type of a coronal restoration plays an important role in the longevity of endodontically treated teeth. Metal-ceramic crowns with metal occlusal surfaces seems to be a safe and predictable treatment choice in cases of high load situations e.g. in posterior areas and in cases of parafunctional habits. Although, it has been suggested that monolithic zirconia crowns may withstand loads and wear, e.g. in posterior areas and in cases of bruxism, there is lack of information about the effect of high loading conditions on the fracture strength of these restorations. Purpose. The aim of this study was to investigate the fracture strength and the fracture mode of endodontically treated premolars restored with two types of posts and either monolithic zirconia or metal-ceramic crowns. Materials and Methods. Thirty freshly extracted maxillary premolars (n=30) were endodontically treated and randomly divided into three groups of 10 specimens each. Teeth from Group I remained intact and served as control, premolars from Group II were restored with glass-fiber posts and composite cores while those from Group III were restored with prefabricated metal posts and composite cores. metal ceramic crowns were cemented on the cores of Group II and monolithic zirconia crowns were cemented on the Group III. Cementation of posts and crowns happened with a dual curing resin cement. Specimens were embedded in acrylic resin and subjected to an axial compression load into a universal testing machine at a cross-head speed 1 mm/min, until fracture occured.The fracture modes were divided through optical microscopy to repairable and irreparable. Mean values were compared with the Least Significant Difference criterion. Significance level of all hypotheses testing procedures was predetermined as P≤0.05. Results. Metal ceramic crowns exhibited significant higher fracture strength compared to both control and premolars restored with monolithic zirconia crowns (P&lt;0.001). Mean fracture loads (N) were 224,36 for Group I, 1422,85 for Group II and 2427,17 for Group III. The percentages (%) of repairable fractures were not statistically significant different between the groups of restored teeth with monolithic zirconia (70%) and metal ceramic crowns (60%). Conclusion. The presence of crown positively affects the fracture strength of premolars irrespectivelly of the type of post and crown. A significant effect of the type of restoration was reported as teeth restored with MC crowns exhibited greater fracture resistance than the MZ crowns. However, the repairable fractures were slightly higher in MZ compared to MC restored teeth